laion/Wikipedia-Exotic huggingface dataset:
চেন্নাই গাণিতীয় প্রতিষ্ঠান

চেন্নাই গাণিতীয় প্রতিষ্ঠান (ইংরেজি: Chennai Mathematical institute; সংক্ষেপেঃ CMI) হল ভারতের চেন্নাইতে অবস্থিত একটি শিক্ষা ও গবেষণা প্রতিষ্ঠান। এই প্রতিষ্ঠানটির প্রতিষ্ঠা হয়েছিল ১৯৮৯ সালে, SPIC বিজ্ঞান ফাউণ্ডেশনের দ্বারা। অঙ্কশাস্ত্রের উচ্চ পর্যায়ের গবেষণা ছাড়াও এখানে পদার্থবিজ্ঞান, গণিতবিজ্ঞান ও সাংগণনিক বিজ্ঞান-এর স্নাতক ও স্নাতকোত্তর পাঠ্যক্রমের ব্যবস্থা আছে। এই প্রতিষ্ঠানটি মুখ্যত বীজগাণিতিক জ্যামিতির উপর করা গবেষণার জন্য বিখ্যাত। প্রথমে এই প্রতিষ্ঠানটি চেন্নাইয়ের টি. শহরে ছিল, যদিও পরে সিরুসেরির ক্যাম্পাসে ২০০৫ সালের অক্টোবরে স্থানান্তরিত হয়। ২০০৬ সালের ডিসেম্বর মাসে UGC Act 1956 র Section 3 র অধীনে প্রতিষ্ঠানটি ডিমড বিশ্ববিদ্যালয়-এর পর্যায় লাভ করে। এই প্রতিষ্ঠানটি প্রথমে স্কুল অব ম্যাথম্যাটিকস হিসেবে ১৯৮৯ সালে SPIC সায়েন্স ফাউণ্ডেশনের দ্বারা প্রতিষ্ঠা হয়েছিল। ১৯৯৬ সালে প্রতিষ্ঠানটি একটি স্বাধীন প্রতিষ্ঠান হিসেবে প্রতিষ্ঠা লাভ করে এবং এর নাম পরিবর্তন করে SPIC ম্যাথম্যাটিক্যাল ইনষ্টিটিউট করা হয়। ১৯৯৮ সালে পুনরায় এর নাম পরিবর্তন করে বর্তমানের নামটি রাখা হয়। জন্মলগ্ন থেকেই এখানে গণিত ও সাংগণনিক বিজ্ঞান বিষয়ে পি এইচ ডি ডিগ্রীর ব্যবস্থা ছিল। ১৯৯৮ সালে এখানে স্নাতক ও স্নাতকোত্তর পর্যাযে়র পাঠ্যক্রমের ব্যবস্থা করা হয়। ২০১০ সাল থেকে এখানে এর অধ্যাপকদের অধীনে বিভিন্ন বিষয়ের গবেষণার জন্য ভারতের ৩০ জন ছাত্রকে ফেলোশিপ প্রদানের প্রক্রিয়াটি আরম্ভ করা হয়। এখানে সাংগণনিক বিজ্ঞান, গণিত ও পদার্থ বিজ্ঞান-এ পি এইচ ডিগ্রীর ব্যবস্থা আছে। সেজন্য এখানে অংশকালীন হিসেবে পি এইচ ডিগ্রীর করার ব্যবস্থা রাখা হয়েছে। তদুপরি, পদার্থ বিজ্ঞান, গণিত-এর স্নাতক ও স্নাতকোত্তর পর্যায়ের পাঠ্যক্রমের ব্যবস্থা আছে। প্রত্যেক শ্রেণীর ছাত্রসংখ্যা ৫ থেকে ২৫ এবং সর্বমোট ছাত্র প্রায় ১০০-১২৫; অধ্যাপক ৪০ থেকে ৫০ জন। এক সর্বভারতীয় পর্যায়ের প্রবেশিকা পরীক্ষার মাধ্যমে প্রত্যেকটি বিষয়ের নামভর্তিকরণ প্রক্রিয়া হয়। প্রত্যেক বর্ষের ফেব্রুয়ারি থেকে মার্চ-এর ভিতর বিজ্ঞাপন প্রকাশিত হয়। মে মাসের শেষদিকে প্রবেশিকা পরীক্ষাটি অনুষ্ঠিত হয় এবং জুনের শেষে ফলাফল প্রকাশ করা হয়। যেসব ছাত্রছাত্রী সর্বভারতীয় গণিত অলিম্পিয়াড পরীক্ষায় উত্তীর্ণ হয় তাদের জন্য গণিত ও সাংগণনিক বিজ্ঞান বিষয়ের স্নাতক পাঠ্যক্রমের জন্য সর্বপ্রথম নামভর্তির সুযোগ থাকে। অন্যদিকে, সর্বভারতীয় পদার্থ বিজ্ঞান অলিম্পিয়াডের উত্তীর্ণ সকলের জন্য পদার্থ বিজ্ঞান-এর স্নাতক পর্যায়-এর পাঠ্যক্রমে এই ব্যবস্থা উপলব্ধ। অবশ্য এই সুবিধার জন্য ছাত্ররা মার্চ মাসে নিজে থেকে আবেদন করা জরুরী। Special Correspondent (২০০৭-০২-০২)। "New Facilities for CMI"। Chennai, India: The Hindu। ২০০৭-০২-০৪ তারিখে মূল থেকে আর্কাইভ করা। সংগ্রহের তারিখ ২০১০-০২-১৩।  Banumathi Krishnaswamy (২০০৯-০৭-১৬)। "Future in the making"। India Today। সংগ্রহের তারিখ ২০১০-০২-১৩। [স্থায়ীভাবে অকার্যকর সংযোগ] "Campus"। Chennai Mathematical Institute। সংগ্রহের তারিখ ২০১০-০২-১৩।  "UGC Act-1956" (পিডিএফ)। mhrd.gov.in/। Secretary, University Grants Commission। সংগ্রহের তারিখ ১ ফেব্রুয়ারি ২০১৬।  Special Correspondent (২০০৪-০৮-০৭)। "Kakodkar cautions against missing research-technology connectivity"। ২০১১-০৬-০৬ তারিখে মূল থেকে আর্কাইভ করা। সংগ্রহের তারিখ ২০১০-০২-১৩।  "CMI Annual Report 2005-2006" (পিডিএফ)।  উইকিমিডিয়া কমন্সে চেন্নাই গাণিতীয় প্রতিষ্ঠান সংক্রান্ত মিডিয়া রয়েছে। CMI homepage News story: CMI gets its own campus Cover story for India Today: "From preaching to practice" CMI in SIPCOT IT Park map
গোরা (উপন্যাস)

গোরা রবীন্দ্রনাথ ঠাকুরের একটি উপন্যাস। এটি ১৮৮০-এর দশকে ব্রিটিশ রাজত্বকালের সময়কার কলকাতার পটভূমিতে লেখা। এটি লেখার ক্রমে পঞ্চম এবং রবীন্দ্রনাথের তেরোটি উপন্যাসের মধ্যে সবচেয়ে দীর্ঘতম। এটি রাজনীতি এবং ধর্ম নিয়ে দার্শনিক বিতর্কে সমৃদ্ধ উপন্যাস। উপন্যাসে মুক্তি, সর্বজনীনতা, ভ্রাতৃত্ব, লিঙ্গ, নারীবাদ, বর্ণ, শ্রেণি, ঐতিহ্য বনাম আধুনিকতা, নগর অভিজাত বনাম গ্রামীণ কৃষক, ঔপনিবেশিক শাসন, জাতীয়তাবাদ এবং ব্রাহ্মসমাজ নিয়ে লেখা রয়েছে।উপন্যাসের প্রধান চরিত্র হিসেবে চোখে পরে - গোরা। গোরা উপন্যাস দুই প্রেমিক জুটির দুটি সমান্তরাল প্রেমের গল্প নিয়ে গঠিত: গোরা এবং সুচরিতা, বিনয় এবং ললিতা। এতে উনিশ শতকের শেষদিকে ভারতে প্রচলিত সামাজিক ও রাজনৈতিক সমস্যার পটভূমিতে তাদের আবেগপূর্ণ ক্রমবিকাশ দেখানো হয়েছে। উপন্যাস অবলম্বনে পরিচালক নরেশ মিত্র ১৯৩৮ সালে একই নামে একটি বাংলা চলচ্চিত্র নির্মাণ করেছিলেন। পরিচালক শুক্লা মিত্র ২০১৫ সালে একই নামে আরেকটি চলচ্চিত্র নির্মাণ করেন। ২০১২ সালে হিন্দি চ্যানেল দূরদর্শন ২৬ পর্বের একটি টেলিভিশন ধারাবাহিক সম্প্রচার করে, যার প্রযোজক ছিলেন গার্গি সেন এবং পরিচালক ছিলেন সোমনাথ সেন। "সংরক্ষণাগারভুক্ত অনুলিপি"। ১৩ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ৮ জুলাই ২০১৭।  Rajadhyaksha, Ashish; Willemen, Paul (২০১৪)। Encyclopedia of Indian Cinema। রুটলেজ। পৃষ্ঠা ১৪৯। আইএসবিএন 978-1-135-94318-9।  টাইমস অফ ইন্ডিয়া (Tagore’s Gora to come alive on television) বাংলা ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: গোরা গুগল বইয়ে গোরা
ব্লাইদের ট্রাগোপ্যান

ব্লাইদের ট্রাগোপ্যান (বৈজ্ঞানিক নাম: Tragopan blythii) (ইংরেজি Blyth's Tragopan বা Grey-bellied Tragopan) Phasianidae পরিবারের Tragopan গণের একটি পাখি। এই পাখি শীত, চিরহরিৎ অঞ্চলে থাকতে পছন্দ করে। ভারত, চীন, ভুটান, মায়ানমার পর্যন্ত বিস্তৃত। বৈশ্বিক অবস্থা সংকটাপন্ন এবং বাংলাদেশের অবস্থায় অনিশ্চিত ও অনুমান নির্ভর, অনিশ্চিত ও অনুমান নির্ভর।কেবলমাত্র একটি তালিকায় বাংলাদেশের পাখি বলে উল্লিখিত, তবে অপ্রমাণিত। সবচেয়ে কাছের আবাস ভারতের মিজোরাম ও মায়ানমার। "Tragopan blythii"। বিপদগ্রস্ত প্রজাতির আইইউসিএন লাল তালিকা। সংস্করণ 2013.2। প্রকৃতি সংরক্ষণের জন্য আন্তর্জাতিক ইউনিয়ন। ২০১২। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
শাবনূর অভিনীত চলচ্চিত্রের তালিকা

শাবনূর একজন বাংলাদেশী চলচ্চিত্র অভিনেত্রী। প্রখ্যাত চলচ্চিত্রকার এহতেশাম পরিচালিত চাঁদনী রাতে সিনেমার মাধ্যমে চলচ্চিত্রে আগমন শাবনূরের। প্রথম ছবি ব্যর্থ হলেও পরে প্রয়াত নায়ক সালমান শাহের সাথে জুটি গড়ে ব্যাপক সফলতা পান। একে একে এ জুটি সুপারহিট ছবি দিতে থাকে। সালমানের অকাল মৃত্যুতে শাবনূরের ক্যারিয়ার হুমকির মুখে পড়ার পর রিয়াজ, শাকিল খান, ফেরদৌস আহমেদ ও শাকিব খান এর সাথে জুটি গড়ে বেশ কিছু ছবি উপহার দেন। শাবনূর ২০০৫ সালে মোস্তাফিজুর রহমান মানিক পরিচালিত দুই নয়নের আলো ছবিতে অভিনয় করে তার ক্যারিয়ারের একমাত্র জাতীয় চলচ্চিত্র পুরস্কার লাভ করেন। তিনি তারকা জরিপে শ্রেষ্ঠ চলচ্চিত্র অভিনেত্রী বিভাগে ১০ বার মেরিল-প্রথম আলো পুরস্কার অর্জন করেন। এছাড়াও ৩ বার তিনি বাচসাস পুরস্কার লাভ করেন। Sun, Daily (২০২৩-১২-৩০)। "Shabnur in new film 'Rangana'"। daily-sun (ইংরেজি ভাষায়)। সংগ্রহের তারিখ ২০২৪-০১-০৬।
টেলি সামাদ

আবদুস সামাদ (৮ জানুয়ারি ১৯৪৫ – ৬ এপ্রিল ২০১৯) যিনি টেলি সামাদ নামেই অধিক পরিচিত ছিলেন। তিনি বাংলাদেশী চলচ্চিত্রের শক্তিশালী ও জনপ্রিয় কৌতুক অভিনেতা। তিনি টেলিভিশন ও মঞ্চ নাটকেও অভিনয় করেছিলেন। এছাড়াও তিনি গায়ক এবং সঙ্গীত পরিচালক ছিলেন। টেলিসামাদ ১৯৪৫ সালের ৮ জানুয়ারি মুন্সীগঞ্জের (তৎকালীন বিক্রমপুর) সদর উপজেলার নয়াগাঁও গ্রামে জন্মগ্রহণ করেন। তিনি ঢাকা বিশ্ববিদ্যালয়ের চারুকলা থেকে উচ্চতর শিক্ষা গ্রহণ করেন। তার বড় ভাই চারুশিল্পী আব্দুল হাই। সাবেক রাষ্ট্রপতি অধ্যাপক ইয়াজউদ্দিন আহমেদ তার চাচা। সোহেলা সামাদ কাকলী ও দিগন্ত সামাদ নামে তার কন্যা ও পুত্র। 'একদিন বিটিভির অনুষ্ঠানের আমন্ত্রিত হই। তখন সেখানে বিটিভির ক্যামেরাম্যান মোস্তফা মামুন বলেন, ‘সামাদ শুন, আজ থেকে তোর নাম টেলি সামাদ। সেই থেকেই আমি আবদুস সামাদ থেকে হয়ে গেলাম টেলি সামাদ।’ —যুগান্তর পত্রিকাকে টেলি সামাদ ১৯৭৩ সালে ‘কার বউ’ চলচ্চিত্রে কৌতুকাভিনয়ের মাধ্যমে চলচ্চিত্র জগতে প্রবেশ করেন। নয়নমনি ও ‘পায়ে চলার পথ’-এর মত চলচ্চিত্রের মাধ্যমে দর্শকপ্রিয়তা লাভ করেন। ‘মনা পাগলা’ চলচ্চিত্রে সঙ্গীত পরিচালনার পাশাপাশি ৫০টির মত চলচ্চিত্রের গানে কণ্ঠ দেন। অভিনয়জীবনে চার দশকে ৬০০’র মত চলচ্চিত্রে অভিনয় করেন। বাংলাদেশ টেলিভিশনের ক্যামেরাম্যান মোস্তফা মামুন তার ডাক নাম দিয়েছিলেন টেলিসামাদ। তারপর থেকে তিনি এ নামেই পরিচিত হন। ২০১৫ সালে তার অভিনীত সর্বশেষ চলচ্চিত্র জিরো ডিগ্রী মুক্তি পায়। ২০১৭ সালে যুক্তরাষ্ট্রে তার বাইপাস সার্জারি করা হয়। ২০১৮ সালের শেষ দিকে তার রক্তে লোহিত রক্তকণিকার স্বল্পতা দেখা দেয়। এছাড়াও টেলি সামাদের খাদ্য নালীতে সমস্যার পাশাপাশি বুকে সংক্রমণ, ডায়াবেটিস ছিল। টেলি সামাদ ২০১৯ সালের ৬ এপ্রিল দুপুরে অসুস্থতাজনিত কারণে ঢাকার স্কয়ার হাসপাতালে মৃত্যুবরণ করেন। জিরো ডিগ্রী (২০১৫) কুমারী মা (২০১৩) সাথী হারা নাগিন (২০১১) মায়ের চোখ (২০১০) আমার স্বপ্ন আমার সংসার (২০১০) রিকসাওয়ালার ছেলে (২০১০) মন বসে না পড়ার টেবিলে (২০০৯) কাজের মানুষ (২০০৯) মায়ের হাতে বেহেস্তের চাবি (২০০৯) কে আমি (২০০৯) - হাশেম কেয়ামত থেকে কেয়ামত (১৯৯৩) মিস লোলিতা (১৯৮৫) নতুন বউ (১৯৮৩) মাটির ঘর (১৯৭৯) নাগরদোলা (১৯৭৯) গোলাপী এখন ট্রেনে (১৯৭৮) - বঙ্গা অশিক্ষিত (১৯৭৮) - কালা জয় পরাজয় (১৯৭৬) গুন্ডা (১৯৭৬) - জব্বার সুজন সখী (১৯৭৫) - বগা চাষীর মেয়ে (১৯৭৫) রঙিন রূপবান ভাত দে "অভিনেতা টেলি সামাদ আর নেই"। চ্যানেল আই। সংগ্রহের তারিখ ৬ এপ্রিল ২০১৯।  "কৌতুক অভিনেতা টেলিসামাদ আর নেই"। প্রথম আলো। সংগ্রহের তারিখ ৬ এপ্রিল ২০১৯।  "যেভাবে নামের আগে 'টেলি' যুক্ত হলো সামাদের"। Jugantor। সংগ্রহের তারিখ ২০১৯-১০-১৫।  "কৌতুক অভিনেতা টেলি সামাদ আর নেই | বিনোদন"। ittefaq। সংগ্রহের তারিখ ২০১৯-১০-১৫।  "এফডিসিতে অভিনেতা টেলি সামাদের জানাজা সম্পন্ন"। Jugantor। সংগ্রহের তারিখ ২০১৯-১০-১৫।  "অভিনেতা টেলি সামাদ আর নেই"। কালের কণ্ঠ। সংগ্রহের তারিখ ৬ এপ্রিল ২০১৯।  "জনপ্রিয় কৌতুক অভিনেতা টেলি সামাদ আর নেই"। Jugantor। সংগ্রহের তারিখ ২০১৯-০৪-০৬।  "প্রথম গান নিয়ে হাজির টেলিসামাদের ছেলে দিগন্ত | Purboposhchimbd"। Purboposchim। ২০১৯-১০-২৩ তারিখে মূল থেকে আর্কাইভ করা। সংগ্রহের তারিখ ২০১৯-১০-২৩।  glitz.bdnews24.com কৌতুকের স্থান নিয়েছে ভাঁড়ামো: টেলি সামাদ ওয়েব্যাক মেশিনে আর্কাইভকৃত ২৬ জুলাই ২০১৭ তারিখে "জনপ্রিয় অভিনেতা টেলি সামাদ আর নেই"। বিডিনিউজ২৪। ৬ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ৬ এপ্রিল ২০১৯।  "কাঁদিয়ে চলে গেলেন হাসির রাজা টেলি সামাদ | বাংলাদেশ প্রতিদিন"। Bangladesh Pratidin (ইংরেজি ভাষায়)। সংগ্রহের তারিখ ২০১৯-১০-০৬।  ইন্টারনেট মুভি ডেটাবেজে টেলি সামাদ (ইংরেজি)
নাঈম (অভিনেতা)

নাঈম একজন বাংলাদেশী চলচ্চিত্র অভিনেতা। ১৯৯১ সালে প্রয়াত বিখ্যাত পরিচালক এহতেশাম পরিচালিত ‘চাঁদনী’ ছবির মাধ্যমে চলচ্চিত্রে পা রাখেন নাঈম। তিনি তাঁর অভিনীত প্রায় সব চলচ্চিত্রে, তার স্ত্রী শাবনাজের সাথে অভিনয় করেন। পরিচালক এহতেশামের ‘চাঁদনী’ ছবির মাধ্যমে চলচ্চিত্রে একসঙ্গে পা রাখেন নাঈম ও শাবনাজ। এরপর তিনি ‘দিল’, ‘জিদ’, ‘অনুতপ্ত’, ‘সোনিয়া’, ‘সাক্ষাৎ’, ‘টাকার অহংকার’, ‘ফুল আর কাঁটা’, ‘চোখে চোখে’সহ অনেক ছবিতে অভিনয় করেন। নাঈম ও শাবনাজ একত্রে প্রায় ২১টির বেশি চলচ্চিত্রে অভিনয় করেছেন, তাঁদের একসঙ্গে অভিনীত শেষ ছবিটি হচ্ছে ‘ঘরে ঘরে যুদ্ধ’। নাঈম, ১৯৯৪ সালে নিজের প্রযোজনা প্রতিষ্ঠান নাঈম প্রডাকশন থেকে 'আগুন জ্বলে' প্রযোজনা করেন। নাঈম সর্বশেষ ‘মেয়েরাও মাস্তান' ছবিতে অভিনয় করেন। নাঈম ১৯৯৪ সালের ৫ অক্টোবর অভিনেত্রী শাবনাজকে বিবাহ করেন। তাঁদের দুই মেয়ে রয়েছে। চাঁদনী, দিল, অনুতপ্ত, জিদ, সাক্ষাত, টাকার অহংকার, লাভ, ফুল আর কাঁটা, আগুন জ্বলে, বিষের বাঁশি, চোখে চোখে, ঘরে ঘরে যুদ্ধ, সোনিয়া, লড়াই, সুখের আশায়, মেয়েরাও মাস্তান। ন্যারেটর – নীল আঁচল জাতীয় চলচ্চিত্র পুরস্কার[তথ্যসূত্র প্রয়োজন] "চলচ্চিত্রে ফিরছেন শাবনাজ-নাঈম"। প্রথম আলো। সংগ্রহের তারিখ ১৯ আগস্ট ২০২০।  "নাঈম-শাবনাজ জুটির দাম্পত্য জীবনের সফল ২৩ বছরের গল্প"। কালের কণ্ঠ। সংগ্রহের তারিখ ১৯ আগস্ট ২০২০।  "নাঈম-শাবনাজের সংসার জীবনের ২৩ বছর"। jagonews24.com। সংগ্রহের তারিখ ১৯ আগস্ট ২০২০।
পাঞ্জাব মেইল

দ্যা ১২১৩৭/১২১৩৮ পাঞ্জাব মেইল ইন্ডিয়ান রেলওয়ের সেন্ট্রাল রেলওয়ে জোন এর একটি সুপারফাস্ট এক্সপ্রেস ট্রেন। ট্রেনটি ভারতের মুম্বাই ও ফিরোজপুর এর মধ্যে চলাচল করে থাকে। ট্রেনটি মুম্বাই সিএসটি হতে ফিরোজপুর যাওয়ার পথে ১২১৩৬ নং ট্রেন এবং ফিরোজপুর হতে পুনরায় মুম্বাই সিএসটিতে ফিরে আসতে ১২১৩৮ নং ট্রেন হিসাবে পরিচালিত হয়ে থাকে। মুম্বাই ও ফিরোজপুর এর মধ্যে দৈনিক নিয়মিত চলাচলকারী দুটি ট্রেন এর মধ্যে এটি একটি। অপর ট্রেনটি হচ্ছে ফিরোজপুর জনতা এক্সপ্রেস। এটি ভারতের মধ্যে চলাচলকারী ট্রেন এক্সপ্রেসগুলোর মধ্য অন্যতম প্রাচীন একটি এক্সপ্রেস। এক্সপ্রেসটি ১৯১২ সাল হতে(১০৫ বছর) ভারতের অভ্যন্তরে চলাচল করে আসছে। ধারণা করা হয় এক্সপ্রেসটির আনুষ্ঠানিক যাত্রা শুরু হয় ১৯১২ সালের ১ জুন। তখন ট্রেনটি পরিচিত ছিলো পাঞ্জাব লিমিটেড হিসাবে এবং প্রাথমিকভাবে ট্রেনটি ব্রিট্রিশ কর্মকর্তা, সিভিল সার্জেন্ট এবং তাদের পরিবারবর্গকে ব্যালার্ড পিয়ার হতে পেশোয়ার এবং দিল্লি ও ভারতের উত্তর পশ্চিম সীমান্তে পরিবহন করত। এই এক্সপ্রেস ট্রেনটি অপর একটি ট্রেন দ্যা গ্রান্ড ট্রাঙ্ক এক্সপ্রেস, যা ১৯২৯ সালের ১ জানুয়ারি হতে চলাচল করে, তা হতেও পুরাতন। ১৯১৪ সালে পাঞ্জাব মেইল এর যাত্রা শুরুর স্টেশন পরিবর্তন করে ভিক্টোরিয়া টার্মিনাস এ নিয়ে যাওয়া হয় এবং পরবর্তী সময়ে ১৯৪৭ সালে ভারত বিভাগের পরে পুনরায় ভারত-পাকিস্তান সীমান্তের ফিরোজপুরে নিয়ে আসা হয়। বর্তমানে দ্যা ১২১৩৭/১২১৩৮ পাঞ্জাব মেইল এর ১টি এসি ফার্স্ট ক্লাস কাম এসি ২ টিয়ার কোচ, ১ টি এসি ২ টিয়ার কোচ, ১ টি এসি ২ কাম এসি ৩ টিয়ার কোচ, ৫ টি এসি ৩ টিয়ার কোচ, ১০ টি স্লীপার ক্লাস কোচ, ৩ টি সাধারণ আনরিজার্ভড কোচ এবং ১ টি প্যানট্রি কার রয়েছে। ভারতের অধিকাংশ ট্রেন সার্ভিসের ক্ষেত্রেই অবশ্য প্রয়োজনের উপর নির্ভর করে ভারতীয় রেলওয়ে ট্রেনের কোচ কম্বিনেশনের উপর যে কোনও পরিবর্তন আনতে পারে। পাঞ্জাব মেইল অবশ্য একটি রেলওয়ে মেইল কোচও পরিবহন করে থাকে। আর এ কারণেই এক্সপ্রেসটির নামের সাথে মেইল শব্দটি যু্ক্ত হয়েছে। পাঞ্জাব মেইল ১২১৩৭ নং ট্রেনটি ৩৪ ঘণ্টা ০০ মিনিটে ১৯৩০ কিলোমিটার(৫৬.৭৬ কিমি/ঘণ্টা) পথ অতিক্রম করে এবং পাঞ্জাব মেইল ১২১৩৮ নং ট্রেনটি ৩৩ ঘণ্টা ৫৫ মিনিটে ১৯৩০ কিলোমিটার(৫৬.৯০ কিমি/ঘণ্টা) পথ অতিক্রম করে। ইন্ডিয়ান রেলওয়ের নিয়মানুসারে যেহেতু ট্রেনটির গড় গতি ৫৫ কিমি/ঘণ্টা(৩৪ মাইল/ঘণ্টা), তাই এটিকে সুপারফাস্ট এক্সপ্রেস ট্রেন এর মধ্যে অন্তর্ভুক্ত করা হয়। পূর্বে ট্রেনটিকে ৩ টি লোকোমোটিভ পরিচালনা করত। একটি ডুয়েল ট্রাকশন ডাব্লিউসিএএম ৩ ইঞ্জিন ট্রেনটিকে মুম্বাই সিএসটি হতে ইগতপুরি পর্যন্ত নিয়ে যেত। এরপর ঘাজিয়াবাদ হতে একটি ডাব্লিউএপি ৪ ইঞ্জিন ট্রেনটিকে নয়া দিল্লি পর্যন্ত নিয়ে যেত এবং শেষ পর্যন্ত একটি ডাব্লিউডিপি ৪ ইঞ্জিন ট্রেনটিকে ভগত কি কথি হতে বাকি পথ নিয়ে গিয়ে এর শেষ স্টেশন ফিরোজপুর ক্যান্টনমেন্ট এ পৌঁছাতো। সেন্ট্রাল রেলওয়ে ২০১৫ সালের ৬ জুন এর এসি-ডিসি কনভারশন সম্পন্ন করার পর বর্তমানে ট্রেনটি মুম্বাই সিএসটি হতে একটি ডাব্লিউএপি ৪ ইঞ্জিন দ্বারা নয়া দিল্লি পর্যন্ত পরিচালিত হয় এবং একটি ডাব্লিউডিপি ৪ লোকোমোটিভ দ্বারা ভগত কি কথি হতে এর শেষ গন্তবব্যস্থল ফিরোজপুর ক্যান্টনমেন্ট পর্যন্ত পরিচালিত হয়। "Punjab Mail"। IRFCA। সংগ্রহের তারিখ ৮ জুলাই ২০১৭। [স্থায়ীভাবে অকার্যকর সংযোগ] Cleartrip.com - Punjab Mail (12137) ওয়েব্যাক মেশিনে আর্কাইভকৃত ৫ এপ্রিল ২০১৬ তারিখে
হরিপদ কাপালী

হরিপদ কাপালী (১৭ সেপ্টেম্বর ১৯২২ - ৬ জুলাই ২০১৭) বাংলাদেশের একজন কৃষক যিনি হরি ধানের উদ্ভাবক। ১৯৯৬ সালে ধানের নতুন যে জাত তিনি উদ্ভাবন করেন, সেটিই পরে তার নামে হরি ধান পরিচিতি পায়। হরিপদ কাপালী ১৯২২ সালের ১৭ সেপ্টেম্বর ঝিনাইদহের সদর উপজেলার এনায়েতপুর গ্রামে জন্মগ্রহণ করেন। তার বাবার নাম কুঞ্জু লাল কাপালী এবং মায়ের নাম সরোধনী। জন্মের পরেই তার বাবা-মা মারা যান। পরে তিনি বিভিন্ন বাড়িতে কাজ করে জীবিকা নির্বাহ করেন এবং আসাননগর গ্রামে সুনিতী বিশ্বাসকে বিয়ে করে শ্বশুর বাড়িতেই থেকে যান। নিজের ইরি ধান ক্ষেতে একটি ব্যতিক্রমধর্মী ধান গাছ দেখে হরিপদ কাপালী সে ধানটিকে আলাদা করে রাখেন। এরপর বীজ সংগ্রহ করে ১৯৯২ সালে নিজের ক্ষেতে এ ধান আবাদ করেন তিনি। পরে এই ধানের আবাদ সারা দেশেই ছড়িয়ে পড়ে। নিজের এলাকার কৃষকরা হরিপদ কাপালীর কাছ থেকে বীজ সংগ্রহ করে ইরি ও বোরো মৌসুমে এ ধান আবাদ শুরু করে। ১৯৯৪ সালের দিকে ঝিনাইদহসহ দক্ষিণাঞ্চলের জেলাগুলোতে নাম পরিচয় বিহীন এক জাতের ধানের আবাদ ব্যাপকভাবে ছড়িয়ে পড়ে। পরবর্তীতে ১৯৯৫ সালে ধানটি নিয়ে বিভিন্ন দৈনিকে একটি বিশেষ প্রতিবেদন প্রকাশিত হয়। ১৯৯৬ সালে টেলিভিশনের সচিত্র প্রতিবেদন প্রচার হলে বিষয়টি সারা দেশে আলোচিত হয়। পোকামাকড়, ক্ষরা ও অতিবৃষ্টি সহিষ্ণু এই জাতের ধান চাষে কৃষকদের আগ্রহ দেখে ধান গবেষণা ইনস্টিটিউট পরীক্ষা নিরিক্ষা করে বিশেষ ধরনের এই জাতের ধান চাষের ওপর ছাড়পত্র দেয়। এই ধান উদ্ভাবনের জন্য হরিপদকে বাংলাদেশের বিভিন্ন কৃষি সংগঠন সম্মাননা ও পুরস্কার দেয়। নবম ও দশম শ্রেণির কৃষি শিক্ষা বইতে হরিপদ কাপালীর কথা অন্তর্ভুক্ত করা হয়। নিজের উদ্ভাবিত এ ধানের নামকরণও হরিপদ কাপালীর নামে হরি ধান করা হয়। হরিপদ কাপালী তার ধানক্ষেতে ধানের একটি গোছাকে আলাদা করে রাখেন যার ছড়াতে ধানের সংখ্যা বেশি বেশি ছিলো এবং ধান গাছটিও পুরুষ্টু ছিলো। পরবর্তীতে তিনি ওই গোছাকে তিনি আলাদা করে লালন-পালন করলেন। পরের বছর সেই গোছার ধান দিয়ে একটুখানি জায়গায় বীজতলা আর সেই চারা লাগালেন খানিক জায়গায়। ফলনের পর দেখা গেল মোট জমির বিআর-১১ ধানের চেয়ে এ ধানের ফলন বেশি। পরেরবারও নিজের জমিতে কেবল নতুন ওই ধানের চাষই করেন তিনি। আর পেয়ে যান বিআর-১১ কিংবা স্বর্ণার চেয়ে উচ্চফলনশীল ধান। তখন বিঘাপ্রতি বিআর-১১-এর ফলন ছিলো ১৮ থেকে সর্বোচ্চ ২০ মণ। কিন্তু হরিপদ কাপালীর নতুন ধানের ফলন ছাড়িয়ে গেলো ২২ মণ এবং তুলনায় সারও কম লাগে। হরিপদ স্থানীয় জেলা প্রশাসন, কৃষি সম্প্রসারণ অধিদপ্তর, গণস্বাস্থ্যকেন্দ্র, ঢাকা রোটারি ক্লাবসহ বিভিন্ন সংস্থা থেকে প্রায় ১৬টি পদক পেয়েছেন। হরিপদ কাপালী ২০১৭ সালের ৬ জুলাই ঝিনাইদহের আসাননগর গ্রামে বার্ধক্যজনিত কারণে শেষ নিঃশ্বাস ত্যাগ করেন। মৃত্যুকালে তার বয়স হয়েছিলো ৯৫ বছর। "চলে গেলেন হরি ধানের উদ্ভাবক হরিপদ কাপালী"। amadershomoy Online। ৪ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ৮ জুলাই ২০১৭।  "'হরি' ধানের উদ্ভাবক হরিপদ কাপালী আর নেই"। বাংলা ট্রিবিউন। ৯ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ৮ জুলাই ২০১৭।  "হরিধানের উদ্ভাবক হরিপদ কাপালী আর নেই"। দৈনিক ইত্তেফাক। ৬ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ৮ জুলাই ২০১৭।  "হরি ধানের উদ্ভাবক হরিপদ কাপালী আর নেই"। Dhakatimes News।  "হরিধানের উদ্ভাবক হরিপদ কাপালী আর নেই"। BanglaNews24.com।  "হরিপদ কাপালীর হরি ধান"। জাগোনিউজ২৪.কম।  "আপনাকে অভিবাদন স্যার হরিপদ কাপালী"।  "হরিধানের উদ্ভাবক হরিপদ কাপালী আর নেই -"। Samakal Online Version। ৮ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ৮ জুলাই ২০১৭।  বাংলাদেশ প্রবেশদ্বার শাইখ সিরাজের প্রতিবেদনে হরিপদ কাপালী
শিনসুকে নাকামুরা

শিনসুকে নাকামুরা (中邑 真輔, নাকামুরা শিনসুকে, জন্ম: ফেব্রুয়ারি ২৪, ১৯৮০) হলেন একজন জাপানি পেশাদার কুস্তিগির এবং সাবেক মিশ্র মার্শাল শিল্পী। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে কুস্তি করেন। তিনি নিউ জাপান প্রো-রেসলিংতে (এনজেপিডাব্লিউ) তার কাজের জন্য অধিক পরিচিত, যেখানে তিনি ৩ বারের আইডাব্লিউজিপি হেভিওয়েট চ্যাম্পিয়ন, ৫ বারের আইডাব্লিউজিপি আন্তঃমহাদেশীয় চ্যাম্পিয়ন, ১ বারের আইডাব্লিউজিপি ট্যাগ টিম চ্যাম্পিয়ন ছিলেন। একই সাথে ২০১১ জি১ ক্লাইম্যাক্স, ২০০৬ জি১ ট্যাগ লিগ এবং ২০১৪ নিউ জাপান কাপ এর মতো টুর্নামেন্টের বিজয়ী। নাকামুরা হলেন সর্বকনিষ্ঠ আইডাব্লিউজিপি হেভিওয়েট চ্যাম্পিয়ন। তিনি উক্ত চ্যাম্পিয়নশিপটি মাত্র ২৩ বছর ৯ মাস বয়সে জয়লাভ করেছেন। ২০১৫ সালে, নাকামুরা রেসলিং অবজার্ভার নিউজলেটার হল অফ ফেমে স্থান পেয়েছেন। ডাব্লিউডাব্লিউইর প্রধান রোস্টারে স্থান পাবার পূর্বে, নাকামুরা ডাব্লিউডাব্লিউইর উন্নয়নশীল ব্রান্ড ডাব্লিউডাব্লিউই এনএক্সটিতে কুস্তি করেছেন। সেখানে তিনি ২ বার এনএক্সটি চ্যাম্পিয়নশিপ জয়লাভ করেছেন, এই কৃতিত্ব শুধুমাত্র দুইজন কুস্তিগির দেখিয়েছেন। একজন হলেন নাকামুরা এবং অন্যজন হলেন সামোয়া জো। "New Japan Pro Wrestling profile"। New Japan Pro-Wrestling (Japanese ভাষায়)। ২০১৬-০১-৩০ তারিখে মূল থেকে আর্কাইভ করা। সংগ্রহের তারিখ ২০১০-১২-২৪। উদ্ধৃতি শৈলী রক্ষণাবেক্ষণ: অচেনা ভাষা (link) "Purolove profile"। Purolove.com। সংগ্রহের তারিখ ২০০৯-১২-০৯।  Johnson, Mike (২০১৬-০৩-২৭)। "Nakamura-WWE update"। Pro Wrestling Insider। সংগ্রহের তারিখ ২০১৬-০৩-২৯।  "Viernes 3 de Junio '11"। Consejo Mundial de Lucha Libre (Spanish ভাষায়)। ২০১১-০৬-০৪ তারিখে মূল থেকে আর্কাইভ করা। সংগ্রহের তারিখ ২০১১-০৬-০৪। উদ্ধৃতি শৈলী রক্ষণাবেক্ষণ: অচেনা ভাষা (link) "Shinsuke Nakamura"। WWE। সংগ্রহের তারিখ ২০১৬-০৪-০১।  "Shinsuke Nakamura"। cagematch.net।  "Puroresu Central profile"। Puroresu Central। সংগ্রহের তারিখ ২০০৯-১২-০৯।  "新日本・中邑、米ＷＷＥ移籍へ"। Daily Sports Online (Japanese ভাষায়)। সংগ্রহের তারিখ ২০১৬-০১-০৯। উদ্ধৃতি শৈলী রক্ষণাবেক্ষণ: অচেনা ভাষা (link) পেশাদারি কুস্তি প্রবেশদ্বার উইকিমিডিয়া কমন্সে শিনসুকে নাকামুরা সংক্রান্ত মিডিয়া রয়েছে। ডাব্লিউডাব্লিউই.কম-এ শিনসুকে নাকামুরা ফেসবুকে শিনসুকে নাকামুরা ইন্সটাগ্রামে শিনসুকে নাকামুরা টুইটারে শিনসুকে নাকামুরা
জি-৭

জি৭ (গ্রুপ অব সেভেন) হচ্ছে জাপান, কানাডা, ফ্রান্স, জার্মানি, ইতালি, যুক্তরাজ্য এবং যুক্তরাষ্ট্র নিয়ে গঠিত একটি সংঘ। ইউরোপীয় ইউনিয়নও জি৭ এ প্রতিনিধিত্ব করে। এই সাতটি দেশ হচ্ছে আন্তর্জাতিক মুদ্রা তহবিল স্বীকৃত বিশ্বের সাতটি মূল উন্নত অর্থনীতির দেশ। এরা বৈশ্বিক সম্পদের শতকরা ৬৪ ভাগের প্রতিনিধি ($২৬৩ ট্রিলিয়ন)। ২০১৪ সালের ক্রিমিয়া সংকটে রাশিয়ার সংশ্লিষ্টতার কারণে ২০১৪ এর ২৪ মে রাশিয়াকে জি৮ থেকে বাদ দেয়া হয়। এখন তাই এই জোটটি জি-৭ নামে পরিচিত। ২০১৪ সালে রাশিয়া ক্রিমিয়া দখল করে নিয়ে সেই অঞ্চলকে রাশিয়ার অংশ হিসেবে যুক্ত করে নিলে পশ্চিমা দেশগুলো রাশিয়ার বিরুদ্ধে এককাট্টা হয়ে প্রতিবাদ জানাতে শুরু করে এবং সেই উষ্মার জের হিসেবে সেই একই বছর রাশিয়াকে জি-৮ থেকে খারিজ করে দেওয়া হলে জোট আবারও স্নায়ুযুদ্ধের সময়ের জি-৭ জোট নামে আগের পরিচিতি ফিরে পায়। ১৯৭৩-এর তেল সংকট কে কেন্দ্র করে তৎকালীন মার্কিন অর্থমন্ত্রী জর্জ পি. শুল্টজ এর নেতৃত্বে আমেরিকা , ইংল্যান্ড , ফ্রান্স ও পশ্চিম জার্মানির অর্থমন্ত্রীদের নিয়ে হোয়াইট হাউসের লাইব্রেরি রুমে একটি বৈঠক হয়। সেই লাইব্রেরি গ্রুপ কে ই আজকের জি ৭ এর প্রারম্ভ বলে মনে করা হয়। রাশিয়ার ক্রিমিয়া অধিগ্রহণকে কেন্দ্র করে ২০১৪ সালে বিস্তর বিবাদ সৃষ্টি হয়। ফলস্বরূপ রাশিয়া এই গ্রুপ থেকে নিজেদের সরিয়ে নেয়। তাই এটি এখন ৭ দেশের একটি গ্রুপ। মূল সদস্য দেশের বাইরেও আরো কিছু দেশের রাষ্ট্র প্রধান /সরকার প্রধানকে আমন্ত্রণ জানানো হয়েছে। ২০০৩ সালে তৎকালীন গ্রুপের প্রধান জাক শিরাক-এর আমন্ত্রণে ভারতের প্রধানমন্ত্রী অটল বিহারী বাজপেয়ী সম্মেলনে যোগ দেন। ২০০৫ সালে গ্রুপের প্রধান টনি ব্লেয়ার, ২০০৬ সালে গ্রুপের প্রধান ভ্লাদিমির পুতিন, ২০০৭ সালে গ্রুপের প্রধান আঙ্গেলা মের্কেল, ২০০৮ সালে গ্রুপের প্রধান ইয়াসুও ফুকুডা ও ২০০৯ সালে গ্রুপের প্রধান সিলভিও বেরলুসকোনি-এর আমন্ত্রণে ভারতের প্রধানমন্ত্রী মনমোহন সিং সম্মেলনে যোগ দেন। ২০১৯ সালে গ্রুপের প্রধান এমানুয়েল মাক্রোঁ-এর আমন্ত্রণে ভারতের প্রধানমন্ত্রী নরেন্দ্র মোদী সম্মেলনে যোগ দেন। Credit Suisse Global Wealth Databook 2013 (পিডিএফ)। Credit Suisse। অক্টোবর ২০১৩। ৯ ফেব্রুয়ারি ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ১৩ জুলাই ২০১৭।  "Van Rompuy and Barroso to both represent EU at G20". EUobserver.com. 19 March 2010. Retrieved 21 October 2012. "The permanent president of the EU Council, former Belgian premier Herman Van Rompuy, also represents the bloc abroad in foreign policy and security matters...in other areas, such as climate change, President Barroso will speak on behalf of the 27-member club."
স্যামি জেইন

রামি সেবেই (জন্ম: জুলাই ১২, ১৯৮৪) হলেন একজন সিরিয়া গোত্রের কানাডিয়ান পেশাদার কুস্তিগির। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে সামি জেইন নামে কুস্তি করেন। ডাব্লিউডাব্লিউইর সাথে সংযুক্ত হবার পূর্বে, সেবেই এল গেনেরিকো নামে স্বাধীন সার্কিটে কুস্তি করেছেন। তিনি তখন মেক্সিকোর লিচা লিব্রের চরিত্রে কুস্তি করতেন এবং তখন তার ক্যাচফ্রেস ছিল "ওলে!"। গেনেরিকো ২০০২ হতে ২০১৩ সালে পর্যন্ত মুখোশ পড়ে কুস্তি করেছেন। ডাব্লিউডাব্লিউইর সাথে সংযুক্ত হবার আগে তিনি মুখোস পড়া পরিত্যাগ করেন। গেনেরিকো প্রো রেসলিং গেরিলাতে (পিডাব্লিউজি) অনেক সাফল্য অর্জন করেছেন। সেখানে তিনি ১ বার পিডাব্লিউজি ওয়ার্ল্ড চ্যাম্পিয়নশিপ এবং ৫ বার পিডাব্লিউজি ওয়ার্ল্ড ট্যাগ টিম চ্যাম্পিয়নশিপ জয়লাভ করেছেন। তিনি একমাত্র কুস্তিগির হিসেবে পিডাব্লিউজি এর দুটি উদ্বোধনী টুর্নামেন্ট জতলাভ করেছেন, যেগুলো হলো: ডাইনামাইট ডুমভিরাটে ট্যাগ টিম টাইটেল টুর্নামেন্ট ২০১০ এবং ব্যাটেল অফ লস এঞ্জেলেস ২০১১। একই সাথে গেনেরিকো আরওএইচ ওয়ার্ল্ড টেলিভিশন চ্যাম্পিয়নশিপ এবং আরওএইচ ওয়ার্ল্ড ট্যাগ টিম চ্যাম্পিয়নশিপ (কেভিন স্টিনের সাথে, যিনি বর্তমানে কেভিন ওয়েন্স নামে পরিচিত) জয়লাভ করেছেন। পরবর্তীতে তিনি কেভিন ওয়েন্সের সাথে ২০১০ সালে রেসলিং অবজারভার নিউজলেটার দ্বারা স্বীকৃত "বছরের সেরা শত্রুতা" পুরস্কারটি লাভ করেন। গেনেরিকো হলেন মন্ট্রিলের ইন্টারন্যাশনাল রেসলিং সিন্ডিকেট (আইডাব্লিউএস) এর আইডাব্লিউএস ওয়ার্ল্ড হেভিওয়েট চ্যাম্পিয়নশিপ ২ বার জয়লাভ করেছেন। গেনেরিকো আন্তর্জাতিকভাবে কুস্তি করেছেন। তিনি জার্মানির ডাব্লিউএক্সডাব্লিউ ইউনিফাইড ওয়ার্ল্ড রেসলিং চ্যাম্পিয়নশিপ এবং জাপানের কেও-ডি ওপেনওয়েট চ্যাম্পিয়নশিপ জয়লাভ করেছেন। "El Generico Profile"। Online World of Wrestling। সংগ্রহের তারিখ ২০০৯-১০-১১।  Caldwell, James (২০১৩-০১-০৯)। "WWE News: Independent star reportedly signs with WWE"। Pro Wrestling Torch। সংগ্রহের তারিখ ২০১৩-০১-০৯।  "Cagematch profile"। Cagematch। সংগ্রহের তারিখ ২০০৯-১২-০১।  Caldwell, James (২০১৩-০৪-০৪)। "WWE News: El Generico speaks under new WWE handle"। Pro Wrestling Torch। সংগ্রহের তারিখ ২০১৩-০৪-০৪।  "Sami Zayn"। WWE। সংগ্রহের তারিখ ফেব্রুয়ারি ২৪, ২০১৭।  "El Generico Profile"। Ring of Honor। ২০১২-০৩-৩১ তারিখে মূল থেকে আর্কাইভ করা। সংগ্রহের তারিখ ২০১১-০৯-৩০।  Kapur, Bob (২০০৮-১১-০৭)। "El Generico defies the odds"। Slam! Sports। ২০১৪-১০-০৬ তারিখে মূল থেকে আর্কাইভ করা। সংগ্রহের তারিখ ২০০৯-১১-৩০।  পেশাদারি কুস্তি প্রবেশদ্বার উইকিমিডিয়া কমন্সে স্যামি জেইন সংক্রান্ত মিডিয়া রয়েছে। ডাব্লিউডাব্লিউই.কম-এ স্যামি জেইন